થેક્કડીનું એક અન્ય આકર્ષણ સ્પાઈસ ટૂર છે. આ પર્વતાળ વિસ્તારમાં વિશ્વના શ્રેષ્ઠ મરીમસાલા ઉગાડાય છે. તેના બગીચાઓની સાડા ત્રણ કલાકની સફર રૂ. 350માં કરાવાય છે. આ માટે સારો ગાઈડ મળે તો સ્પાઈસ ટૂરમાં મજા પડી જાય છે. થેક્કડી ટુરિઝમ ડેવલપમેન્ટ કાઉન્સિલ અથવા નીન્જા ટેલરિંગ એન્ડ સ્પાઈસીસમાંથી જાણકાર ગાઈડ મળી રહે છે. તેમ ન કરવું હોય તો કુમીલીથી પાંચ કિ.મી.ના અંતરે કોટ્ટાયમ જતા રસ્તે આવેલ અબ્રાહમ સ્પાઈસ ગાર્ડનના માલિકો વતી વ્યક્તિદીઠ રૂ. 50 લઈને તેમનો તેજાનાનો બગીચો બતાવે છે.